koľko trvá schvaľovací proces prípojky plynu distribučnou spoločnosťou?
projekt sa predkladá distribučnej spoločnosti, ktorá má povinnosť sa k projektu prípojky plynu vyjadriť do 30 dní od predloženia projektovej dokumentácie. Žiadateľ o vyhotovenie prípojky plynu si v tomto štádiu musí vyhľadať zhotoviteľa, ktorý vytvorí pripojovací plynovod a nainštaluje odberné plynové zariadenie.
pred úplným odovzdaním plynovej prípojky, minimálne 3 dni pred zasypaním pripojovacieho plynovodu, je potrebná kontrola dokumentácie a zhotovenia prípojky zo strany distribučnej spoločnosti. spp distribúcia vykoná kontrolu realizácie pripojeného plynovodu a po schválení žiadateľ odovzdá spp distribúcia kompletnú dokumentáciu plynovodu.
vybavovanie a realizácia plynovej prípojky, od podania žiadosti na pripojenie plynu, až do úspešného odberu, môže trvať až 6 mesiacov. po úspešnom vyhotovení prípojky plynu a plynovodov, je potrebné zabezpečiť, aspoň 30 dní pred spustením plynovej prípojky, dodávateľa plynu a podpísať s ním zmluvu o dodávke plynu.
Žiadateľ následne musí požiadať spp distribúcia o realizáciu pripojenia a montáž meradla. tento úkon môže urobiť elektronicky na webstránke spp distribúcia, osobne v zákazníckych kanceláriách spoločnosti alebo poštou.
po zvážení všetkých potrebných dokumentov a predložených žiadostí a zmlúv, má spp distribúcia čas na vyjadrenie 25 dní. po schválení je namontované meradlo do 5 pracovných dní od splnenia všetkých podmienok zo strany žiadateľa o plynovú prípojku.